JAS เผย “พิชญ์” ตั้งโต๊ะเทนเดอร์ฯ 29 ก.ย.-3 พ.ย.ไม่มีแผนถอนจากตลาดฯ
JAS เผย "พิชญ์" ตั้งโต๊ะเทนเดอร์ฯ 29 ก.ย.-3 พ.ย.ไม่มีแผนถอนจากตลาดฯ
19 ก.ย. 2559

บริษัท จัสมิน อินเตอร์เนชั่นแนล จำกัด (มหาชน) หรือ JAS แจ้งตลาดหลักทรัพย์ฯว่า บริษัทได้รับทราบประกาศเจตนาที่จะทำคำเสนอซื้อหลักทรัพย์ทั้งหมดของบริษัท โดยนายพิชญ์ โพธารามิก ตามที่บริษัทแจ้งให้ทราบแล้วนั้น ผู้ทำคำเสนอซื้อมีเจตนาที่จะถือหุ้นมากกว่าปัจจุบัน ซึ่งจะสามารถบริหารงานได้มีประสิทธิภาพสูงขึ้น แต่ไม่มีเจตนาที่จะออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย (ตลท.) โดยกำหนดระยะเวลาทำคำเสนอซื้อระหว่างวันที่ 29 ก.ย.-3 พ.ย.59
อนึ่ง นายพิชญ์ โพธารามิก ประกาศจะใช้เงินไม่เกิน 4.25 หมื่นล้านบาทเพื่อทำคำเสนอซื้อหุ้นทั้งหมดของ JAS และใบสำคัญแสดงสิทธิที่จะซื้อหุ้นสามัญ (วอร์แรนต์) โดยคาดว่าคำเสนอซื้อหุ้นอยู่ที่ 7.25 บาทต่อหุ้น และ 3.68 บาท ต่อใบสำคัญแสดงสิทธิ JAS-W3 ขณะที่ราคาหุ้น JAS ซื้อขายล่าสุดเมื่อวันศุกร์ ราคาปิดที่ 6.65 บาท
                